Vakaraitaka ko Vijay Nand, e dua na dau susu bulumakau mai Tailevu ni sa vo ga qo e ono na vula me tavoci kina na veivakatorocaketaki levu oqo.
Namaki me na dau vakarautaka na sucu pauta na Tailevu Milk Products Limited na gauna e tauyavu kina, ka na qai dewa yani ki na sucu waicala.
Tukuna o Nand ni ra na vakacakacaka taki e 50 na draiva, dau volivolitaki, dau ni fika kei ira na veivakarautaki e loma, na gauna sa na tekivu cici kina na kabani oqo.
“Sa keitou voli misini oti mai Malaysia kei Idia ka me vukea na kena vakarautaki na sucu, ka keitou na vakarautaka tale tikoga na bata.
“Keitou vinakata talega me vakaduri e dua na vale ni caka niu kei na sila. Namaki me na voli mai Idia na sila,” e kaya o Nand.
E na tekivu volia na kabani e 20,000 na tani na sila ka namaki me na toso tale na fika oqo na gauna sa na toso vinaka kina na bisinisi.
E sa ra otataki oti tale tu ga na misini ni caka niu.
Vakadeitaka o Nand ni tokona na veivakatorocaketaki oqo na baqe na ANZ.
Kaya tale ni dina ga ni da sotava tiko na bula dredre vakailavo e na noda vanua, e vabauta ni na dua na i vurevure ni lavo vinaka na nona bisinisi ka na toso vinaka sara.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Toso na vakatatabu: Leweni
Rokova o Rewa na i lakolako vei ira na Peresitedi
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn fij_Latn fij_Latn